Russula rubroalba

Russula rubroalba Russulaceae familiako onddo espezie bat da.

 Deskribapena 
Kapela: Sendoa eta mamitsua, 6 eta 12 cm bitarteko diametrokoa, lehenik globo itxurakoa, gero ganbil deprimitua, amaieran irregularki lautua; ertza inkurbatua, pruina pixka batekin, uhindua. Kapelaren azala zertxobait likatsua eta distiratsua eguraldi hezean, matea eguraldi lehorrean, arrosa koloretik gorri-purpura kolorera, gorri-ardo kolorekoa ertzerantz, zuri-kremara koloregabetuz erdirantz, batzuetan ia guztiz krema-zurixka eta arrosaz tindatuta bakarrik ertzean.

Orriak: Sabeldunak, estu, oso hauskorrak, azpi-dekurrenteak, krema-horixka kolorekoak eta amaietan okre-horixkak esporengatik.

Orri dekurrenteak: Hanka ukitzeaz gain beherantz jarraitzen duten orriak.

Hanka: Zilindrikoa, laburra, sustraidun samarra, gaztetan sendoa eta gogorra, geroago leizetsu samarra, zimur finekin, zuria.

Haragia: Gogorra eta trinkoa, pikortsua, hauskorra, zuria, zapore gozokoa eta usain arinekoa.

Etimologia: Latinetik dator Russula hitza, russus-etik dator, gorriaren txikigarritik: apur bat gorrixka, kolore gorria dutelako Russula generoko espezie askok.Rubroalba epitetoa bere koloreengatik du.

 Jangarritasuna 
Jangarria.

 Nahasketa arriskua 
Russula rubroalba espezieak, kapelaren azala ertzean arrosatik gorri-purpurara doan kolorekoa izaten du, eta erdirantz krema kolorez zikindua, orriak horiak.

 Sasoia eta lekua 
Udazkenean eta udaberrian. Maiz eta ugari. Bakarrik edo taldeetan  Baso hostoerorkorretan, batez ere ametzetan, artelatzetan eta arteetan.

 Banaketa eremua 
Ameriketako Estatu Batuak, Europa, Errusia, Kaukasia, Benin, Kenya.

 Erreferentziak 

 Kanpo estekak 

Kategoria:Russula
Kategoria:Ameriketako Estatu Batuetako onddoak
Kategoria:Europako onddoak
Kategoria:Errusiako onddoak
Kategoria:Kaukasoko onddoak
Kategoria:Beningo onddoak
Kategoria:Kenyako onddoak